Rikunarita-ORG/Wikinium huggingface dataset:
# Konkreettinen runous

George Herbertin "Easter Wings" (painettu 1633) on kirjoitettu runon aihetta mukaillen siipien muotoon.
**Konkreettinen runous** on runoutta, jossa sanojen typografinen asettelu on vaikutelman kannalta tärkeässä osassa. Eri puolilla maailmaa samoihin aikoihin 1950-luvulla syntynyt konkreettinen runous liittyy kuvataiteen konkretismin ja konkreettisen musiikin perinteeseen. Sveitsiläinen Max Bill ja ruotsalaissyntyinen Öyvind Fahlström käyttivät ensimmäisinä käsitettä ”konkreettinen runous” vuonna 1953.

Sveitsissä uranuurtajana toimi bolivialaissyntyinen Eugen Gomringer, joka julkaisi ensimmäisen runokokoelmansa *Konsellationen* vuonna 1953. Gomringer kiinnostui lisääntyneen matkustamisen myötä yleistyneistä kansainvälisistä merkkijärjestelmistä, joita ilmestyi juna-asemille ja lentokentille 1950-luvulla. Konkretistiset teokset ovatkin kuin liikennemerkkejä, joissa operoidaan hyvin pelkistetyillä kuvioilla ja jotka yleensä tajutaan yli kielirajojen.

Samoihin aikoihin perustettiin Brasiliassa Noigandres-ryhmä, johon kuuluvat Decio Pignatari ja veljekset Augusto ja Haroldo de Campos. He esittelivät töitään São Paolon modernin taiteen museossa pidetyssä konkreettisen taiteen näyttelyssä vuonna 1956. Ryhmä julkaisi vuonna 1958 ”Konkreettisen runouden pilottisuunnitelman”, jossa painotettiin konkreettisen runouden yhteyksiä konkreettiseen kuvataiteeseen sekä Anton Webernin, Pierre Boulez’in ja Karlheinz Stockhausenin musiikkiin.

Ranskalainen Pierre Garnier käyttää konkreettisesta runoudesta myös termiä spatiaalisuus, sillä sanojen väliin jäävä valkoinen tila on myös merkityksellinen. Samoin mekaaninen, foneettinen, semanttinen ja visuaalinen runous tulevat lähelle konkreettisen runouden ideaa. Runoilijat korostivat sitä, että kieli ei ole pelkästään viestintäväline, vaan kielellä on myös aineellinen ulottuvuus.

Runokielen uudistamisen edelläkävijöinä voidaan pitää Mallarmén typografisia runoja ja Apollinairen kalligrammeja, joissa näkemisellä ja lukemisella on yhtä suuri osuus.

Futuristien ja dadaistien kokeilut edelsivät konkreettista runoutta. Garnier pitää konkreettisen runouden edeltäjinä lisäksi esimerkiksi Eisensteinin ideogrammeja ja montaaseja, James Joycen Odysseus ja Finnegan’s Wake -teoksia sekä Piet Mondrianin Boogie-Woogie -sarjaa.

Suomalaisista konkreettisen runouden kirjailijoista mainittakoon Väinö Kirstinä ja Kari Aronpuro.

Uudenlaisia mahdollisuuksia konkreettiselle runoudelle avautui internetin myötä. Ubuweb-sivustosta löytyy johdanto kokeelliseen ja digitaaliseen runouteen ja taiteeseen.

## Lähteet

* *Concrete poetry. An international anthology* edited by Stephen Bann. London Magazine editions, 1967.
* Garnier Pierre *Spatialisme et poésie concrète*. Paris: Gallimard, 1968.
* *Poesía experimental española (1963 - 2004)*. Antología. Selección y edición de Félix Morales Prado. Clásicos Marenostrum, 2004.

## Aiheesta muualla

* Ubu-web, Noigandres
* A Brief Guide to Concrete Poetry (Arkistoitu – Internet Archive)
* Konkret poesi
*
*
*  linkki]
* Ian Hamilton Finlay
* e.e. cummings (Arkistoitu – Internet Archive)
*
* Augusto Campos
# Cy Twombly

Cy Twombly, *Bacchus*, esirippu Wienin valtionoopperassa 2010–2011.
**Edwin Parker ”Cy” Twombly nuorempi** (25. huhtikuuta 1928 – 5. heinäkuuta 2011) oli yhdysvaltalainen abstrakti kuvataiteilija.

Twombly syntyi Lexingtonissa, Virginiassa, ja opiskeli muun muassa Black Mountain Collegessa. Hänen ensimmäinen oma näyttelynsä järjestettiin vuonna 1951. Twombly muutti vuonna 1959 Roomaan ja oli edustettuna Venetsian biennaalissa ensimmäisen kerran vuonna 1964.

Twombly oli Yhdysvaltain taiteiden ja kirjallisuuden akatemian jäsen vuodesta 1987. Hän asui vakituisesti Lexingtonissa ja Italiassa. Twombly kuoli Roomassa heinäkuussa 2011.

Cy Twomblyn pieniä akvarellitöitä oli esillä Ars 83 -näyttelyssä.

## Lähteet

## Aiheesta muualla

* Timo Valjakka: Cy Twombly (muistokirjoitus) *Helsingin Sanomat*. ei päivämäärää. Sanoma company. Arkistoitu 15.7.2011. Viitattu 21.11.2011.
# Frank Gardiner

| Frank Gardiner |
| --- |
|  |
| Henkilötiedot |
| **Syntynyt** | n. 1829 Skotlanti tai Australia |
| **Kuollut** | n. 1904 Yhdysvallat |
| [ Muokkaa Wikidatassa ]  |
| Infobox OK |

Lachlanin kultasaattueen ryöstön tapahtumapaikka
**Frank Gardiner** (n. 1829–1904) oli australialainen lainsuojaton, bushranger.

Gardinerin syntymäpaikasta ei ole tarkkaa tietoa. Hän syntyi joko Skotlannissa ennen vanhempiensa muuttoa Australiaan tai Boron asutusyhteisössä lähellä Goulburnia Australiassa. Hänen oikean nimensä uskotaan olleen Frank Christie, mutta hän käytti useita salanimiä. Joka tapauksessa hän allekirjoitti viestinsä nimellä Frank Gardiner.

15. kesäkuuta 1862 Gardiner ryösti Lachlanin kultasaattueen lähellä Eugowraa. Hänen apunaan olivat Ben Hall ja Johnny Gilbert. Ryöstöä pidetään kaikkien aikojen arvokkaimpana vankkurikuljetuksen ryöstönä ja Australian suurimpana kultaryöstönä. Saaliin kokonaisarvoksi arvioitiin 14 000 puntaa, joka nykyrahana vastaa noin kahta miljoonaa Australian dollaria. Lähes puolet kultasaaliista saatiin takaisin, kun poliisi teki iskun erääseen Gardinerin pakopaikoista. Lopun saaliin kohtalosta ei ole tietoa, ja aarteenmetsästäjät tutkivat Gardinerin toimialueita vielä nykyäänkin.

Vuonna 1864 Gardiner eli vaimonsa Kittyn kanssa työskennellen kauppiaana Apis Creekissä Queenslandissa lähellä Rockhamptonia. Eräs asiakas tunnisti hänet ja ilmoitti poliisille. Uuden Etelä-Walesin poliisi pidätti hänet huolimatta toimivalta-alueen ylittämisestä. Gardiner tuomittiin vankilaan 32 vuodeksi, josta hän istui vain noin kymmenen vuotta, sillä Gardinerin sisaren vetoomukset hänen vapauttamisekseen auttoivat. Gardiner pääsi vapaaksi aikaisin sillä ehdolla, että hän muuttaisi maasta. Vuoden 1874 lopulla hän päätyi Kaliforniaan Yhdysvaltoihin. Gardinerin uskotaan olevan ainoa Australian kansalainen, joka on karkotettu kotimaastaan.

Gardiner piti saluunaa San Franciscossa, mutta hänen Yhdysvaltojen-ajastaan ei tiedetä juurikaan muuta. 1904 *Sydney Morning Herald* -lehti kertoi hänen kuolleen keuhkokuumeeseen samana vuonna.

## Lähteet
# Patrick Kenniff

| Patrick Kenniff |
| --- |
|  Patrick Kenniff vuonna 1902 |
| Henkilötiedot |
| **Syntynyt** | 28. syyskuuta 1865 Dungog, New South Wales, Australia |
| **Kuollut** | 12. tammikuuta 1903 (37 vuotta) Queensland, Australia |
| Kansalaisuus |  Australia |
| [ Muokkaa Wikidatassa ]  |
| Infobox OK |

**Patrick Kenniff** (28. syyskuuta 1865 New South Wales, Australia – 12. tammikuuta 1903 Queensland, Australia) oli australialainen lainsuojaton (*bushranger*), joka oleili Queenslandin alueella veljensä Jamesin (1869–1940) kanssa. He toimivat pääasiassa karja- ja hevosvarkaina, mutta myöhemmin veljekset todettiin syyllisiksi murhaan, jonka seurauksena Patrick hirtettiin Boggo Road Gaolin vankilassa. Veljeksiä pidetään Australian viimeisinä bushrangereina.

## Elämäkerta

Veljekset saivat tuomion karjavarkauksista vuonna 1881 pohjoisen New South Walesin alueella, jonka jälkeen Patrick ja James muuttivat isänsä kanssa Queenslandin alueelle, kahden nuoremman veljen Thomasin ja Johnin muuttaessa myöhemmin perästä. Perhe hankki haltuunsa laidunmaan Warregon alueelta. Yhdessä muiden karjavarkaiden kanssa Patrick ja James varastivat karjaa ja hevosia lähialueen karjatiloilta. Molemmat veljekset saivat vankilatuomioita varkauksista. Toiminnan seurauksena Warregon alueelle pystytettiin poliisiasema.

Veljekset omaksuivat jatkossa aggressiivisemman tyylin varkauksilleen ja olivat aseistautuneita. Erityisesti *Carnarvon*-tilalta varastettiin hevosia ja karjaa ja tilan omistaja Albert Christian Dalke oli erityinen vihamielisyyksien kohde. Vuonna 1902 maastosta löytyi Dalken sekä konstaapeli George Doylen palaneet ruumiit. Vahva epäilys oli Patrick ja James Kenniffien osallisuudesta murhiin. Veljesten päästä luvattiin 1 000£ palkkio, ja heidät saatiin kiinni suuren etsintäoperaation päätteeksi 23. kesäkuuta 1902.

Patrick sekä James tuomittiin kuolemanrangaistuksella, mutta täytäntöönpano viivästyi. Patrick teloitettiin 12. tammikuuta 1903 ja hänet haudattiin eteläisen Brisbanen hautausmaalle. Jamesin tuomio muutettiin elinkautiseksi, jota hän kärsi 12 vuotta ennen vapautumistaan. James kuoli syöpään 8. lokakuuta 1940.

## Lähteet
# The Proposition

| The Proposition |
| --- |
|  |
| Ohjaaja | John Hillcoat |
| Käsikirjoittaja | Nick Cave |
| Tuottaja | Chris Brown |
| Säveltäjä | * Nick Cave
* Warren Ellis
 |
| Kuvaaja | Benoît Delhomme |
| Leikkaaja | Jon Gregory |
| Pääosat | * Guy Pearce
* Ray Winstone
* Emily Watson
* Danny Huston
* David Wenham
* John Hurt
 |
| Valmistustiedot |
| Valmistusmaa | Yhdistynyt kuningaskunta, Australia |
| Ensi-ilta | 2005 |
| Kesto | 105 min |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**The Proposition** tai televisioesityksessä **The Proposition – Ehdotus** (*The Proposition*) on vuonna 2005 ensi-iltansa saanut John Hillcoatin ohjaama brittiläis-australialainen elokuva, jonka käsikirjoitti muusikkona paremmin tunnettu Nick Cave. Se kertoo 1880-luvun Australiassa tapahtuvista raiskauksista ja murhista, jotka kohdistuvat yhteen perheeseen.

## Lähteet
# Quentin Bryce

| Quentin Bryce |
| --- |
|  |
| Australian kenraalikuvernööri |
|
5. syyskuuta 2008 – 28. maaliskuuta 2014
 |
| Edeltäjä | Michael Jeffery |
| Seuraaja | Peter Cosgrove |
| Henkilötiedot |
| **Syntynyt** | 23. joulukuuta 1942 Brisbane, Queensland, Australia |
| Ammatti | asianajaja |
| Puoliso | Michael Bryce |
| Tiedot |
|  Nimikirjoitus |
| [ Muokkaa Wikidatassa ]  |
| Infobox OK |

**Quentin Bryce** (s. 23. joulukuuta 1942 Brisbane, Queensland) oli Australian kenraalikuvernööri 2008-2014 ja Queenslandin kuvernööri 2003-2008. Kenraalikuvernööri hoitaa valtionpäämiehen tehtäviä, kuten valtiovierailuja, hallitsijan puolesta. Bryce oli ensimmäinen nainen kenraalikuvernöörin virassa.

Bryce valmistui Queenslandin yliopistosta humanististen tieteiden kandidaatiksi vuonna 1962 ja oikeustieteen kandidaatiksi vuonna 1965.

Kenraalikuvernöörinä Bryce kiinnitti paljon huomiota ihmisoikeusasioihin ja Australian alkuperäisväestön asemaan. Hän teki myös paljon valtiovierailuja ja kävi muun muassa yhdeksässä Afrikan maassa vuonna 2009.

## Lähteet
# Tracey Moffatt

**Tracey Moffatt** (s. 1960) on australialainen kuvataiteilija, joka käyttää pääasiallisina välineinään valokuvaa ja videota.

Moffatt kokeilee elokuvan, valokuvauksen ja videon eri muodoilla ja tyyleillä. Hänen valokuvansa viittaavat usein taiteen ja valokuvauksen historiaan sekä hänen omiin lapsuudenmuistoihinsa ja fantasioihinsa, ja käsittelevät rodun, sukupuolen, seksuaalisuuden ja identiteetin kysymyksiä. Hän ei pyri vangitsemaan todellisuutta vaan luomaan oman todellisuutensa itse. Hänen teoksiensa syntytilanteet muistuttavat enemmän elokuvakuvauksia kuin poseerausta valokuvaamossa. Moffattin teokset ovat ”keinotekoisia kuvia, jotka pohjimmiltaan esittävät todellisia ja tärkeitä aiheita.

Moffattin perhetaustassa on sekä valkoisia että aboriginaaleja. Hän kasvoi sisarustensa kanssa sijaiskodissa Mount Gravattin esikaupungissa. Moffatt valmistui visuaalisen viestinnän linjalta Queensland College of Art –taidekoulusta Brisbanessa vuonna 1982 ja piti ensimmäisen yksityisnäyttelynsä Sydneyssä 1989.

Moffattin töitä on esitelty Milanossa, Pariisissa, Prahassa; Solomon R. Guggenheim -museossa ja Museum of Modern Art]issa New Yorkissa, Moderna Museetissa Tukholmassa ja Tate Galleryssa Lontoossa. Vuonna 2017 hänestä tuli ensimmäinen alkuperäiskansojen taiteilija, jolla oli yksityisnäyttely Venetsian biennaalissa.

## Lähteet
# Etoposidi

|  |
| --- |
| Etoposidi |
|  |
|  |
| **Systemaattinen (IUPAC) nimi** |
| (5S,5aR,8aR,9R)-5-[[(2R,4aR,6R,7R,8R,8aS)-7,8-dihydroksi-2-metyyli-4,4a,6,7,8,8a-heksahydropyrano[3,2-d][1,3]dioksin-6-yyli]oksi]-9-(4-hydroksi-3,5-dimetoksifenyyli)-5a,6,8a,9-tetrahydro-5H-[2]bentsofuro[6,5-f][1,3]bentsodioksol-8-oni |
| **Tunnisteet** |
| CAS-numero | 18883-66-4 |
| ATC-koodi | L01AD04 |
| PubChem CID | 29327 |
| DrugBank | DB00428 |
| **Kemialliset tiedot** |
| Kaava | C29H32O13 |
| Moolimassa | 588,546 |
| SMILES | Etsi tietokannasta: eMolecules, PubChem |
| **Fysikaaliset tiedot** |
| Sulamispiste | 243 °C  |
| **Farmakokineettiset tiedot** |
| Hyötyosuus | 25–75 % |
| Proteiinisitoutuminen | 96 % |
| Metabolia | Hepaattinen |
| Puoliintumisaika | 4-8 h |
| Ekskreetio | Renaalinen |
| **Terapeuttiset näkökohdat** |
| Raskauskategoria |
? |
| Reseptiluokitus |  |
| Antotapa | Oraalinen, intravenoosi |

**Etoposidi** (C29H32O13) on heterosyklinen orgaaninen yhdiste. Yhdistettä käytetään lääketieteessä useiden syöpätyyppien hoitoon. Etoposidi on WHO:n julkaisemassa tärkeimpien lääkeaineiden luettelossa.

## Ominaisuudet ja käyttö

Etoposidi on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformiliuoksessa on -110,5.

Etoposidi estää topoisomeraasi II-entsyymiä yhdistämään DNA:n paloja toisiinsa solujen jakaantumisvaiheessa. Näin ollen syöpäsolut eivät kykene jakaantumaan. Etoposidin käyttökohteita ovat muun muassa kivessyövän, keuhkosyövän ja akuuttien leukemiatyyppien hoidossa. Usein sitä käytetään yhdessä sisplatiinin tai karboplatiinin kanssa. Etoposidia käytetään joko tabletteina tai se annetaan ruiskeena laskimoon.

Etoposidin aiheuttamia haittavaikutuksia voivat olla huonovointisuus, kaljuuntuminen, leukopenia ja luuydinsuppressio. Aine voi myös aiheuttaa verenpaineen laskua ja olla myrkyllistä maksalle.

Etoposidi on jalkalehtien (*Podophyllum*) suvun kasveista eristetyn podofyllotoksiinin puolisynteettinen johdannainen. Podofyllotoksiini reagoi vetybromidin ja tämän jälkeen bariumkarbonaatin kanssa muodostaen podofyllotoksiinin epimeerin. Tästä välituotteesta muodostetaan 2,3,4,6‐tetra‐O‐asetyyli‐β‐d‐glukoosin kanssa, jolloin siitä muodostuu glykosidi. Asetyyliryhmät poistetaan vedyttämällä ja viimeisessä vaiheessa tapahtuu reaktio asetaldehydin dimetyyliasetaalin kanssa.

## Lähteet
# Los Angeles Dodgers

| Los Angeles Dodgers |
| --- |
|  |
| Perustettu | 1883 |
| Entiset nimet | Brooklyn Dodgers (1913,1932–1957) Brooklyn Robins (1914–1931) Brooklyn Superbas (1899–1910) Brooklyn Trolley Dodgers (1911–1912) Brooklyn Bridegrooms (1888-1890,1896-1898) Brooklyn Grooms (1891–1895) Brooklyn Grays (1883,1885–1887) Brooklyn Atlantics (1884) |
| Kotiareena | Dodger Stadium |
| Kapasiteetti | 57 099 |
| Paikkakunta | Los Angeles |
| Värit |           |
| Lajit | baseball |
| Omistajat | Guggenheim Partners |
| Mestaruudet | * **World Series: 1955, 1959, 1963, 1965, 1981, 1988, 2020, 2024, 2025
* **National League: 1890, 1899, 1900, 1916, 1920, 1941, 1947, 1949, 1952, 1953, 1955, 1956, 1959, 1963, 1965, 1966, 1974, 1977, 1978, 1981, 1988, 2017, 2018, 2020, 2024, 2025
* **American Association: 1889
 |
| Infobox OK |

**Los Angeles Dodgers** on vuonna 1883 perustettu kalifornialainen baseballseura, joka pelaa kotiottelunsa Dodger Stadiumilla Los Angelesissa. Se kuuluu Major League Baseballin National Leaguen läntiseen divisioonaan. Seura perustettiin alun perin Brooklynissa, New Yorkissa nimellä **Brooklyn Atlantics**, joka oli ollut kaupungissa 1855–1875 toimineen joukkueen nimi. Tämän jälkeen se tunnettiin useilla lempinimillä ennen kuin nimi Dodgers vakiintui vuonna 1932.

Seuran omistaja on Guggenheim Baseball Management. Los Angeles Dodgers oli vuonna 2023 *Forbesin* listauksessa maailman 25. arvokkain urheiluseura 4,8 miljardin dollarin arvolla.

## Historia

Dodgers oli ensimmäinen kahdesta joukkueesta, joka on onnistunut voittamaan kahden eri Major Leaguen mestaruuden peräkkäisillä kausilla. Tämä tapahtui 1889–1890 (American Association ja National League). Samaan on pystynyt vain Boston Reds 1890–1891 (Players League ja American Association).

Vuonna 1916 joukkue, jonka silloinen nimi oli Brooklyn Robins, voitti National Leaguen ja selviytyi World Series -loppuotteluun. Se hävisi finaalin kuitenkin Boston Red Soxille otteluvoitoin 1–4. Joukkue voitti National Leaguen myös 1920, mutta Cleveland Indians oli World Series -loppuottelussa vahvempi voitoin 5–2.

Joukkue muutti Los Angelesiin vuonna 1958, ja pelasi ensimmäiset neljä kauttaan Los Angeles Memorial Coliseumilla ennen kuin siirtyi nykyiselle kotikentälleen.

Dodgers voitti World Seriesin ensimmäisen kerran vuonna 1955 pitkäaikaista kilpailijaansa New York Yankeesiä vastaan. Sittemmin seura on voittanut mestaruuden vuosina 1959, 1963, 1965, 1981, 1988, 2020, 2024 ja 2025.

## Lähteet

## Aiheesta muualla

* Los Angeles Dodgersin viralliset sivut (Arkistoitu – Internet Archive)
# Alexander Archipenko

Alexander Archipenko työstää runoilija Taras Ševtšenkon rintakuvaa vuonna 1935.
Alexander Archipenko, *Nainen kampaamassa hiuksiaan*, 1914. Israel Museum, Jerusalem.
**Alexander Porfiryevich Archipenko** (ukr. Олександр Порфирович Архипенко, *Oleksandr Porfyrovytš Arh'ypenko*, 30. toukokuuta 1887 Kiova, Ukraina – 25. helmikuuta 1964 New York, Yhdysvallat) oli yhdysvaltalainen modernistinen kuvataiteilija. Archipenko syntyi Ukrainassa, mutta muutti jo nuorena ulkomaille. Hän työskenteli ja opiskeli Pariisissa ja Berliinissä.

Archipenko asettui Yhdysvaltoihin vuonna 1923. Hän teki sekä veistoksia että maalauksia kubismin hengessä. 1930- ja 1940-luvulla hän suuntautui klassisempaan naturalismiin ja alkoi käyttää perinteisiä kuvanveistäjien materiaaleja, kuten pronssia ja marmoria. 1950-luvulla hän palasi värikkäiden teollisten materiaalien pariin.

## Lähteet

## Aiheesta muualla

* Kuvia tai muita tiedostoja aiheesta Alexander Archipenko Wikimedia Commonsissa

* Archipenko, Alexander, Encyclopdia of Ukraine (englanniksi)
# Yorkville

| Yorkville |
| --- |
|  Yorkvillen alue nähtynä 86. Streetiltä. |
| Kaupunki | New York City |
| Pinta-ala | 1,27 km²  |
| Väkiluku | 26 334 (2021) |
| Väestötiheys | 20 669 as./km² |
| Postinumero(t) | ZIP-koodit 10028, 10075, 10128 |
| Infobox OK |

**Yorkville** on asuinalue, joka sijaitsee Upper East Siden kaupunginosassa, New York Cityssä, Yhdysvalloissa. Aluetta ovat asuttaneet sen historian aikana eurooppalaiset, lähinnä saksalaiset keskiluokan maahanmuuttajat, mikä johti saksalaisvaikutteiseen kaupunkikuvaan. Alueella sijaitsee myös New Yorkin pormestarin virka-asunto.

* Gracie Mansion.
* Carl Schurz Park.
* Pyhän kolminaisuuden kirkko 88. Streetillä.

## Lähteet
# Daniel (ravintola)

| Daniel |
| --- |
|  |
| Osoite | 60 East 65th Street |
| Sijainti |  Manhattan, New York |
| Omistaja | Daniel Boulud |
| Pääkokki | Jean François Bruel |
| Tyyppi | New French |
| Arvostelu | 2  |
| Aiheesta muualla |
| Verkkosivut |
| Infobox OK |

**Daniel** on kahden Michelin-tähden ravintola New Yorkin Manhattanilla. Sen omistaa ranskalainen kokki Daniel Boulud. Ravintolan nykyinen pääkokki on Jean François Bruel.

Ravintola on yksi New Yorkin viidestä ravintolasta, joille *The New York Timesin* ruokakriitikot ovat antaneet neljä tähteä. Elämäntapalehti *Elite Traveler* arvosti Danielin vuonna 2013 maailman kolmanneksi parhaaksi ravintolaksi.

## Lähteet

## Aiheesta muualla

* Kotisivut (englanniksi)
# Cooper Hewitt -museo

| Cooper Hewitt -museo Cooper Hewitt, Smithsonian Design Museum |
| --- |
|  Museo toimii Andrew Carnegien entisessä asuintalossa läntisellä Manhattanilla. |
| Sijainti | Upper East Side, Manhattan, Yhdysvallat |
| Koordinaatit | ﻿ / ﻿ |
| Rakennustyyppi | Arkkitehtoninen rakenne (en) ja museo |
| Valmistumisvuosi | 1896 |
| Rakennuttaja | Eleanor Garnier Hewitt (d) ja Sarah Cooper Hewitt (d) |
| Kotisivut | cooperhewitt.org |
|
Cooper Hewitt -museo
 |
|
[ Muokkaa Wikidatassa ] [ ohje ]  |
| Infobox OK |

**Cooper Hewitt -museo** (engl. *Cooper Hewitt, Smithsonian Design Museum*) on New Yorkin Manhattanilla toimiva muotoilu- ja taideteollisuusmuseo. Se on yksi 19:stä Yhdysvaltojen liittovaltion rahoittamaan Smithsonian-instituuttiin kuuluvasta museosta ja Yhdysvaltojen ainoa muotoiluun ja sen historiaan keskittynyt museo.

## Historiaa

Cooper Hewitt -museo perustettiin vuonna 1896 nimellä Cooper Union Museum for the Arts of Decoration. Aloitteen museosta olivat tehneet teollisuuspohatta Peter Cooperin kolme tyttärentytärtä, jotka pyysivät vuonna 1895 Cooper Union -muotoiluoppilaitokselta tiloja perustaakseen Pariisin Musée des Arts Décoratifsin kaltaisen kokoelman ja näyttelytilan New Yorkiin.

1900-luvun alkupuolen mittaan museon ja Cooper Unionin yhteistyö vähitellen viileni, kun koulun eri osastot katsoivat museon syövän liikaa varoja koulun opetusbudjetista. Tämä johti museon sulkemiseen heinäkuussa 1963. Yleisön vaatimuksesta museon toiminnan varmistamiseksi muodostettiin neuvottelukunta, ja vuonna 1968 museon ylläpitäjäksi tuli Smithsonian-instituutti.

Cooper Hewitt oli ensimmäinen Smithsonian-museo Washingtonin ulkopuolella. Se päätettiin vuonna 1970 siirtää terästehtailija Andrew Carnegien entiseen asuintaloon, joka kunnostettiin ja avattiin museokäyttöön vuonna 1976. Museo sai tekstiilien ja paperituotteiden konservointiin erikoistuneen laboratorion vuonna 1978.

Vuonna 2011 museo suljettiin korjaustöiden vuoksi, mutta se avautui uudelleen joulukuussa 2014. Korjaustöiden aikana museon kokoelmia oli näytteillä muun muassa YK:n päämajassa Manhattanilla. Vuonna 2012 museolle avattiin opetustiloja Harlemin kaupunginosaan.

## Rakennus

Terästehtailija Andrew Carnegien asuintalo oli valmistuessaan vuonna 1903 Yhdysvaltojen ensimmäinen teräsrunkoinen ja ensimmäinen hissillä varustettu yksityistalo. Siinä oli myös tuolloin harvinainen keskuslämmitys ja jonkinlainen ilmastointi.

## Kokoelmat

Cooper Hewitt -museon kokoelmien aiheisiin ovat alusta asti kuuluneet arkkitehtuuri, kuvanveisto, sisustustaide, puu- ja metalliesineet, keramiikka, vaatetus, musiikki-instrumentit ja huonekalut.

## Lähteet

## Kirjallisuutta

* Dolkart, Andrew: *Cooper-Hewitt, National Design Museum: The Andrew and Louise Carnegie Mansion : Art Spaces.* New York: Scala Publishers, 2002. ISBN 1857592689

## Aiheesta muualla

* Kuvia tai muita tiedostoja aiheesta Cooper Hewitt -museo Wikimedia Commonsissa

* Museon sivusto
# International Center of Photography

| International Center of Photography |
| --- |
|  International Center of Photographyn sisäänkäynti. |
| Sijainti | Manhattan, Yhdysvallat |
| Koordinaatit | ﻿ / ﻿ |
| Rakennustyyppi | Taideakatemia, taidemuseo ja yleishyödyllinen yhteisö |
| Valmistumisvuosi | 1974 |
| Rakennuttaja | Cornell Capa |
| Kotisivut | icp.org |
|
International Center of Photography
 |
|  |
|
[ Muokkaa Wikidatassa ] [ ohje ]  |
| Infobox OK |

**International Center of Photography** (**ICP**) on Manhattanilla New Yorkissa sijaitseva valokuvamuseo ja -koulu sekä tutkimuskeskus. Cornell Capan vuonna 1973 perustama ICP on kasvanut yhdeksi maailman suurimmista valokuva-alan instituutioista.

ICP:n museon kokoelmissa on yli 130 000 valokuvaa ja lisäksi yli 200 000 negatiivia ja diafilmiä sekä papereita, filmejä ja audio- sekä videomateriaalia. Kokoelmissa on kuvia vanhoista dagerrotypioista ja valokuvapostikorteista uusiin valokuviin. Kokoelmissa on runsaasti materiaalia muun muassa Robert Capalta, Roman Vishniacilta, David Seymourilta, Werner Bischofilta, Dan Weinerilta, Henri Cartier-Bressonilta ja Weegeeltä.

ICP:n koulussa opiskelee noin 5 000 oppilasta, ja se järjestää vuosittain noin 400 kurssia, joiden sisältö vaihtelee perinteisestä valokuvauksesta ja pimiötyöskentelystä digitaaliseen valokuvaukseen. ICP:ssä on kolme opetusohjelmaa. Niistä yksi keskittyy dokumentaariseen valokuvaukseen ja kuvajournalismiin.

## Lähteet

## Aiheesta muualla

* Kuvia tai muita tiedostoja aiheesta International Center of Photography Wikimedia Commonsissa

* ICP:n kotisivut (englanniksi)
* ICP:n eMuseum (Arkistoitu – Internet Archive) (englanniksi)